દિનેશ ડામોર

ચાર વર્ષ પહેલાં પરણેલા દિનેશ, પોતાની પત્ની, દીકરી અને વૃદ્ધ માતા-પિતા સાથે ખૂબ ઓછો સમય વીતાવી શકે છે.

ડામોર અમદાવાદમાં વેઇટર તરીકે કામ કરે છે અને પોતાના ગામમાં દર બે મહિને એક વખત આવે છે. 

ડામોર રાજસ્થાનનાં એેવા ઘણા યુવાનોમાં એક છે,  જે રાજસ્થાનથી ગુજરાતમાં જઈને રોજગાર મેળવે છે. 

બેરોજગારી રાજસ્થાનની ચૂંટણીનો મુખ્ય મુદ્દો તો બની ગયો છે, જોકે આ યુવાનોને સરકારથી ખૂબ ઓછી અપેક્ષાઓ છે. 

ડામોર 2016માં અમદાવાદમાં કામ કરવા આવી ગયા હતા અને ત્યારથી તેઓ અમદાવાદના સાયન્સ સિટી રોડ પર એક નાનકડા રુમમાં રહે છે. 

તેમના વિસ્તારનાં બીજા યુવકોની જેમ તેઓ લગ્ન પ્રસંગ તેમજ પાર્ટીઓમાં વેઇટરનું કામ કરીને તેઓ મહીને આશરે 9000 રુપિયા કમાઈ લે છે. 

હાલમાં દિનેશ કૉર્મસ પ્રવાહમાં બૅચલર ડિગ્રીના ઍક્સ્ટર્નલ વિદ્યાર્થી તરીકે અભ્યાસ કરી રહ્યા છે. 

બીબીસી ગુજરાતી સાથે વાત કરતા દિનેશ કહે છે, "અહીં નોકરીઓ જ નથી અને જો હોય તો તેઓ ખૂબ ઓછો પગાર આપે છે. રોજિંદા મજૂરોની માગ ગુજરાત કરતાં અહીં ઓછી છે."

રાજસ્થાનમાં આશરે સાત કરોડની વસ્તી છે. દક્ષિણ રાજસ્થાન, અને તેમાંથી ડુંગરપુરથી મોટા પ્રમાણમાં લોકો અમદાવાદમાં ક... બીજા 4000 અક્ષરો માટે લેખ ચાલુ રાખો:
ામની શોધમાં આવે છે. 

આ યુવાનો અમદાવાદમાં ઘરઘાટી, જમવાનું બનાવતા મહારાજ, હોટલ સ્ટાફ તથા કન્સ્ટ્રકશન ક્ષેત્રે કામ કરતા હોય છે. 

સ્થાનિક ક્ષેત્રે ઓછી તકો તેમજ સિંચાઈની વ્યવસ્થા ન હોવાથી મોટાભાગે યુવાનો અમદાવાદમાં કામ કરવા આવે છે. 

સાબલા તાલુકાના કાબ્જા કામમાં રહેતા ગણેશ મીણા પાસે બે એકર જમીન છે. છતાંય તેઓ અમદાવાદમાં કામ કરવા મજબૂર છે. 

પોતાનાં પત્ની સાથે રહીને બન્ને ઘરઘાટીનું કામ કરી મહીને રૂ. 12000 જેટલી આવક મેળવે છે. 

બીબીસી ગુજરાતી સાથે વાત કરતા ગણેશ કહે છે કે રાજસ્થાનમાં એકધારી આવક મેળવવી મુશ્કેલ છે, માટે એક દિવસ તેમણે નક્કી કર્યું કે તેઓ પોતાનું જન્મસ્થળ છોડીને બીજે કામ કરવા જતા રહેશે.

ગણેશ કહે છે, "હું ભૂખે મરી રહ્યો હતો, માટે પહેલાં તો 2013માં હું એકલો જ અમદાવાદમાં કામ કરવા ગયો અને પછી 2015માં મેં મારા પરિવારજનોને ત્યાં બોલાવી લીધા હતા." 

"આ બન્ને હાલમાં અમદાવાદનાં બોપલ વિસ્તારની સોસાયટીઓમાં ઘરઘાટીનું કામ કરે છે. તેઓ તેમનાં બે બાળકો સાથે એક રુમ રસોડાનાં મકાનમાં ભાડેથી રહે છે."

જોકે, યુવાનોની બેરોજગારીની આ સમસ્યાને કારણે હવે અહીંના રાજકીય પક્ષો પણ બેરોજગારીને એેક મુખ્ય સમસ્યા તરીકે જોઈ રહ્યાં છે. 

રાજસ્થાનની ચૂંટણીમાં બેરોજગારી એક મુખ્ય મુદ્દો બનીને બહાર આવી રહ્યો છે. 

આસપુર, જે ડુંગરપુરના ત્રણ વિધાનસભા ક્ષેત્રમાંની એક વિધાનસભા છે, તેના ભાજપાના ઘારાસભ્ય અને 2018ની ચૂંટણીના ભાજપના ઉમેદવાર ગોપીચંદ મીણા કહે છે, "અહીંના યુવાનોમાં ભણતરનું પ્રમાણ ઓછું હોવાને કારણે તેમની પાસે ગુજરાતમાં જઈને કામ કરવા સિવાય બીજો કોઈ ઉપાય નથી." 

જોકે, તેમણે વધુમાં કહ્યું કે જો તેમની સરકાર ફરી સત્તામાં આવે તો તેઓ ડુંગરપુરના યુવાનોને રોજગારી મળે તે રીતે અહીં એક ટેક્સ્ટાઇલ મીલની સ્થાપના કરાવશે. પોતાના ચૂંટણી વાયદામાં તેમણે કહ્યું છે કે જો તેઓ ફરીથી સરકારમાં આવશે તો તેઓ 50 લાખ નવી નોકરીઓ આપશે. 

જોકે, વિરોધ પક્ષ કોંગ્રેસ પક્ષે ભારતીય જનતા પક્ષની આ વાતને ખોટી કહીને નકારી દીધી છે. કોંગ્રેસ પાર્ટીના પ્રવક્તા રણદીપ સુરજેવાલા એ પત્રકારો સાથે વાત કરતા જણાવ્યું હતું કે વસુંધરા રાજે સરકારે કહ્યું છે કે તેમણે છેલ્લા 5 વર્ષમાં 44 લાખ નોકરીઓ આપી છે, જે તદ્દન ખોટી વાત છે. 

સુરજેવાલાએ કહ્યું હતું કે જે દોઢ લાખ નોકરીઓ તેમણે આપી છે તેમાંથી 1.10 લાખ નોકરીઓ માટેનું જાહેરનામું તો તે પહેલાની કોંગ્રેસ સરકારે બહાર પાડ્યું હતું. 

કોંગ્રેસે...